Í liðinni viku var kveikt í tveimur bílhræjum sem stóðu á athafnasvæði Gámaþjónustu Vesturlands við Höfðasel á Akranesi . Slökkvilið kom á vettvang og réði snarlega niðurlögum eldsins . Lögreglan á Akranesi hélt í vikunni úti öflugu eftirliti gagnvart ölvunarakstri . Voru á annað hundruð ökumanna stöðvaðir um liðna helgi og ástand þeirra kannað , en allir reyndust í lagi . Hins vegar var einn ökumaður handtekinn vegna gruns um akstur undir áhrifum fíkniefna . Forpróf gaf til kynna að hann hafi verið undir áhrifum kannabisefna við aksturinn .